KRAPINSKO- ZAGORSKA ŽUPANIJA
ŽUPANIJSKA SKUPŠTINA

KLASA:
URBROJ:
Krapina, 


Na temelju članka 48. stavka 3. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 123/17, 98/19 i 144/20) i članka 17. stavak 1. alineja 6. Statuta Krapinsko-zagorske županije („Službeni glasnik Krapinsko-zagorske županije“, broj 13/01, 5/06, 14/09, 11/13, 13/18, 5/20, 10/21 i 15/21-pročišćeni tekst), Županijska skupština Krapinsko-zagorske županije na 8. sjednici održanoj dana 9. rujna 2026. godine donijela je

Odluku o uspostavi suvlasničke zajednice i stjecanju nekretnina
u k.o. Stubičko Podgorje


	Članak 1. 
Krapinsko- zagorska županija radi provedbe projekta uređenja znanstveno- edukativno- zabavnog centra na lokaciji Donja Stubica, Golubovečka ulica 42 i provedbe građevinske dozvole za predmetni zahvat u prostoru sklapa sporazum s Republikom Hrvatskom- Ministarstvo prostornog uređenja, graditeljstva i državne imovine i Gradom Donja Stubica o uspostavi suvlasničke zajednice na novoformiranoj građevnoj čestici oznake 18/1 (formira se od k.č. br. 13/4, 15/3, 20/1 i 20/3 u dosadašnjem vlasništvu Republike Hrvatske u cijelosti i k.č.br. 18/1 u dosadašnjem suvlasništvu Republike Hrvatske u 2/4 dijela, Krapinsko-zagorske županije u 1/4 dijela i Grada Donja Stubica u 1/4 dijela) k.o. Stubičko Podgorje, sukladno izrađenom geodetskom elaboratu, broj elaborata 193/2024 od 6. rujna 2024. godine, izrađenom od  ovlaštene geodetske tvrtke MOJA MEĐA d.o.o. iz Donje Stubice, Obrtnička ulica 1 za potrebe provođenja promjena u katastru zemljišta na kč.br. 13/4, 15/3, 18/1, 20/1 i 20/3 sve k.o. Stubičko Podgorje. 
Članak 2.
Na temelju geodetskog elaborata iz članka 1. ove Odluke nekretnina označena kao zk.č.br. 18/1, ZGRADA SPOMENIČKE BAŠTINE, Donja Stubica, Golubovečka ulica 42, površine 851 m2, PARK, površine 17585 m2, ukupne površine 18436 m2, k.o. Stubičko Podgorje mijenja oblik i površinu te će ista u novom stanju imati oznaku zk.č.br. 18/1 ZGRADA SPOMENIČKE BAŠTINE, DVORAC STUBIČKI GOLUBOVEC, DONJA STUBICA, GOLUBOVEČKA ULICA 42, površine 851 m2, PARK, površine 46279 m2, ukupne površine 47130 m2, k.o. Stubičko Podgorje.
Članak 3.
Temeljem Sporazuma o uspostavi suvlasničke zajednice i stjecanju nekretnina između Republike Hrvatske, Krapinsko- zagorske županije i Grada Donja Stubica iz članka. 1 ove Odluke novoformirana građevna čestica označena kao zk.č.br. 18/1 ZGRADA SPOMENIČKE BAŠTINE, DVORAC STUBIČKI GOLUBOVEC, DONJA STUBICA, GOLUBOVEČKA ULICA 42, površine 851 m2, PARK, površine 46279 m2, ukupne površine 47130 m2, k.o. Stubičko Podgorje sadržavat će suvlasničke dijelove kako slijedi:
· Republika Hrvatska 64/100 suvlasničkog dijela
· Krapinsko- zagorska županija 18/100 suvlasničkog dijela
· Grad Donja Stubica 18/100 suvlasničkog dijela.


Članak 4.
Temeljem provedenog postupka procjene vrijednosti nekretnina iz točke 1. po stalnom sudskom vještaku, tržišna vrijednost nekretnina označenih kao zk.č.br. 18/1, 15/3, 13/4, 20/1 i 20/3, sve u k.o. Stubičko Podgorje iznosi 7.010.000,00 EUR (slovima: sedammilijunadesettisućaeura). 
Tržišna vrijednost nekretnina u vlasništvu Republike Hrvatske označenih kao zk.č.br. 15/3, 13/4, 20/1 i 20/3, sve u k.o. Stubičko Podgorje i 2/4 suvlasničkog dijela nekretnine označene kao zk.č.br. 18/1, k.o. Stubičko Podgorje iznosi 4.491.216,00 EUR  (slovima: četirimilijunačetiristodevedesetjednatisućadvjestošesnaesteura). 
Tržišna vrijednost 2/4 suvlasničkog dijela nekretnine označene kao zk.č.br. 18/1, k.o. Stubičko Podgorje u suvlasništvu Krapinsko-zagorske županije i Grada Donja Stubica iznosi 2.518.784,00 EUR (slovima: dvamilijunapetstoosamnaesttisućasedamstoosamdesetčetirieura), odnosno vrijednost svakog 1/2 suvlasničkog dijela  1.259.392,00 EUR (slovima: jedanmilijundvjestopedesetdevettisućatristodevedesetdvaeura).

Članak 5.
Uspostava suvlasničke zajednice između Republike Hrvatske, Krapinsko-zagorske županije i Grada Donja Stubica provest će se sklapanjem sporazuma o uspostavi suvlasničke zajednice na novoformiranoj građevnoj čestici označenoj kao zk.č.br. 18/1 ZGRADA SPOMENIČKE BAŠTINE, DVORAC STUBIČKI GOLUBOVEC, DONJA STUBICA, GOLUBOVEČKA ULICA 42, površine 851 m2, PARK, površine 46279 m2, ukupne površine 47130 m 2, k.o. Stubičko Podgorje.
Članak 6.
Ova Odluka će se objaviti u Službenom glasniku Krapinsko- zagorske županije.	
			    
                                                                                                             PREDSJEDNIK 
                                                                                               ŽUPANIJSKE SKUPŠTINE
                                                                                             Ivan Hanžek, oec. 








DOSTAVITI:
1. Republika Hrvatska, Ministarstvo prostornoga uređenja, graditeljstva i državne imovine,     
    Ulica Republike Austrije 14, 10 000 Zagreb, episarnica@mpgi.hr,
2. Upravni odjel za javnu nabavu i EU fondove, 
3. Upravni odjel za opću upravu, imovinsko-pravne i zajedničke poslove,
4. Upravni odjel za financije i proračun, 
5. Upravni odjel za poslove župana i Županijske skupštine, 
6. Službeni glasnik, za objavu, 
7. Za zbirku isprava,
8. Pismohrana.  

